PATVIRTINTA

Turgelių „Aistuvos“ gimnazijos

direktoriaus

2020 m. rugpjūčio 31 d. įsakymu Nr. V1-170

**TURGELIŲ „AISTUVOS“ GIMNAZIJOS**

**2020-2021 MOKSLO METŲ PAGRINDINIO IR VIDURINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2020–2021 mokslo metų Turgelių „Aistuvos“ gimnazijos (toliau – Gimnazija) pagrindinio ir vidurinio ugdymo programų ugdymo planas (toliau – Ugdymo planas) reglamentuoja pagrindinio, vidurinio ugdymo programų, neformaliojo vaikų švietimo programų įgyvendinimą. 2019–2020 mokslo metų gimnazijos ugdymo planas sudarytas vadovaujantis 2019–2020 ir 2020–2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“.

2. Gimnazijos ugdymo plano tikslas: formuoti gimnazijos ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos, geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą. Sutelkus visą gimnazijos bendruomenę laikytis susitarimų ir įsipareigojimų.

3. Ugdymo plano uždaviniai:

3.1. nustatyti optimalų pamokų skaičių pagrindinio ir vidurinio ugdymo programoms įgyvendinti;

3.2. numatyti priemones mokinių skaitymo, rašymo, kalbėjimo įgūdžių ugdymui per visų dalykų pamokas

3.3. numatyti būdus ir priemones ugdymo proceso, pagalbos mokiniui teikimo įgyvendinimui pagal mokinių mokymosi poreikius.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

4. Ugdymo organizavimas 5-8, I-IV gimnazijos klasėse:

4.1. 2020–2021 mokslo metai:

4.1.1. Mokslo metų pradžia 2020 m. rugsėjo 1 d., ugdymo proceso pradžia – 2020 m. rugsėjo 1 d.

4.1.2. Ugdymo proceso trukmė 5-8, I-III gimnazijos klasių mokiniams – 185 ugdymo dienos, IV gimnazijos klasės mokiniams – 163 ugdymo dienos.

4.1.3. Ugdymo proceso metu skiriamos atostogos:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Klasės | **5** | **6** | **7** | **8** | **IG** | | **IIGGG** | **IIIG** | | **IVG** |
| Ugdymo proceso pradžia | 09-01 | | | | | | | | | |
| Trimestrų/pusmečių trukmė | 1-asis 09-01–11-30  2-asis 12-01–02-28  3-iasis 03-01–06-23 | | | | | 1-asis 09-01–01-27  2-asis 01-28–06-23 (IIIG kl.)  2-asis 01-28–05-24 (IVG kl.) | | | | |
| Rudens atostogos | 10-26–10-30 | | | | | | | | | |
| Žiemos (Kalėdų)  atostogos | 12-23–01-05 | | | | | | | | | |
| Žiemos atostogos |  | 02-15–02-19 | | | | | | | | |
| Pavasario  (Velykų) atostogos | 04-06–04-09 | | | | | | | | | |
| Ugdymo proceso  pabaiga | 06-23 | 06-23 | | | | | | | 05-24 | |
| Ugdymo proceso  trukmė savaitėmis | 37 | 37 | | | | | | | 33 | |
| Vasaros atostogos | 06-25-08-31 | 06-24–08-31\* | | | | | | | \*\* | |

5. Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

6. Jeigu gimnazijos IV klasės mokinys laiko pasirinktą brandos egzaminą (-us) ar įskaitą (-as) pavasario (Velykų) atostogų metu, atostogų dienos, per kurias jis laiko egzaminą ar įskaitą, nukeliamos į artimiausias darbo dienas po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu prieš brandos egzaminą gali būti suteikiama laisva diena. Ši diena įskaičiuojama į ugdymo dienų skaičių.

7. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei  laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu (vyksta remonto darbai mokykloje ir kt.), ugdymo procesas organizuojamas vadovaujantis Lietuvos Respublikos švietimo, mokslo ir sporto ministro patvirtintų 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų 7 priedu, Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir Turgelių „Aistuvos“ gimnazijos direktoriaus 2020 m. rugpjūčio 17 d. įsakymu Nr. V1-155 „Dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

**ANTRASIS SKIRSNIS**

**GIMNAZIJOS UGDYMO PLANAS. RENGIMAS IR ĮGYVENDINIMAS**

8. Gimnazijos ugdymo turinys suformuotas pagal gimnazijos tikslus, konkrečius mokinių ugdymo(si) poreikius ir įgyvendinamas vadovaujantis Pradinio ir pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „ Dėl Pradinio, pagrindinio ir vidurinio ugdymo programų patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2443 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. Įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir atsižvelgiant į mokyklai skirtas mokymo lėšas.

9. Formuojant gimnazijos ugdymo turinį ir rengiant gimnazijos ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, NMPP ir tarptautinių mokinių pasiekimų tyrimų rezultatais, gimnazijos veiklos įsivertinimo duomenimis. Remiantis rezultatais ir jų analize, skiriamos papildomos valandos mokinio ugdymo poreikiams tenkinti, mokymosi pagalbai teikti, gabiesiems skiriami moduliai, individualus darbas.

10. Gimnazijoje vykdomoms ugdymo programoms įgyvendinti rengiamas Ugdymo planas, vadovaujantis Bendrųjų ugdymo planų nuostatomis. Ugdymo plano rengimas grindžiamas demokratiškumo, subsidiarumo, prieinamumo, bendradarbiavimo principais, įtraukiant mokytojus, mokinius, tėvus (globėjus, rūpintojus).

11. Ugdymo planą rengia direktoriaus 2020 m. birželio 2 d. įsakymu Nr. V1-128 „Dėl ugdymo plano rengimo darbo grupės sudarymo“ sudaryta darbo grupė. Į ugdymo plano rengimą bendradarbiavimo pagrindais įtraukti mokytojai, Gimnazijos administracija, Vaiko gerovės komisijos nariai, Gimnazijos mokinių tarybos nariai, tėvai (globėjai). Grupės darbui vadovauja direktoriaus pavaduotojas ugdymui.

12. Ugdymo planas rengiamas vieneriems mokslo metams, gimnazijos ugdymo plane įteisinami gimnazijos bendruomenės (Gimnazijos tarybos 2020-06-04 posėdžio protokoliniu nutarimu Nr. V2-6) susitarimai dėl:

12.1. prioritetinių ugdymo tikslų ir uždavinių, keliamų gimnazijos numatytam ugdymo laikotarpiui – metams;

12.2. ugdymo proceso organizavimo laikotarpių (5-8 klasėse trimestrai, IG-IVG klasėse pusmečiai);

12.3. ugdymo turinio planavimo laikotarpių (ilgalaikiai dalykų planai, pasirenkamųjų dalykų, modulių programos, individualizuotas ir pritaikytas programas rengiami vieneriems metams), planų struktūros ir kitų su ugdymo turinio planavimu susijusių aspektų Ilgalaikiai, dalykų modulių, pasirenkamųjų dalykų, neformaliojo švietimo ir klasių auklėtojų veiklos planai ir programos suderinamos metodinėse grupėse iki rugsėjo 1 d., su direktoriaus pavaduotoja ugdymui - iki rugsėjo 8 d. ir teikiamos tvirtinti gimnazijos direktoriui iki rugsėjo 10 d. Mokytojai, dirbantys pirmus dvejus metus rengia trumpalaikius planus. Ilgalaikiai planai koreguojami ir tikslinami atsižvelgiant į mokinių pasiekimus ir pažangą, susiklosčiusias aplinkybes; mokytojas gali keisti numatytą valandų, skiriamų temai, skaičių.

12.4. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos;

12.5. ugdymo valandų, skiriamų mokinių ugdymo poreikiams tenkinti panaudojimo;

12.6. pažintinės ir kultūrinės, edukacinės veiklos organizavimo;

12.7. švietimo pagalbos teikimo;

13. Ugdymo turinio įgyvendinimo stebėseną vykdo:

13.1. Administracija:

13.1.1. suderina mokytojų parengtus dalykų ilgalaikius planus;

13.1.2. stebi ir vertina ugdymo turinio įgyvendinimą ugdymo proceso metu (mokytojų pamokose);

13.1.3 pasibaigus mokslo metams aptaria su mokytojais, kaip pasisekė įgyvendinti ugdymo turinį;

13.2. Metodinės grupės:

13.2.1. aprobuoja ilgalaikius planus, pasirenkamųjų dalykų planus;

13.2.2. susitaria dėl mokinių pasiekimų ir pažangos vertinimo ir analizuoja mokinių pasiekimus įgyvendinant dalyko ugdymo turinį (priedas Nr.16).

13.3. Atsiradus ugdymo plane nenumatytiems atvejams, Gimnazija ugdymo proceso metu koreguos Gimnazijos ugdymo plano įgyvendinimą, priklausomai nuo mokymo lėšų, išlaikydama minimalų pamokų skaičių dalykų bendrosioms programoms įgyvendinti.

14. Ugdymo procesas Gimnazijoje organizuojamas pamokų forma. Pamokos trukmė – 45 min. Ugdymo plane pamokų skaičius nurodytas organizuojant 45 min. trukmės pamoką. Dalykų programose numatytiems pasiekimams pasiekti skiria minimalų pamokų skaičių.

15. Ugdymo planą gimnazijos vadovas tvirtina iki mokslo metų pradžios suderinęs su gimnazijos taryba, taip pat su savininko teises ir pareigas įgyvendinančia institucija.

**TREČIASIS SKIRSNIS**

**GIMNAZIJOS UGDYMO TURINIO ĮGYVENDINIMAS**

16. Gimnazija, įgyvendindama pagrindinio ir vidurinio ugdymo programas, sudaro sąlygas mokiniui mokytis mokinių ir mokytojų, kitų gimnazijos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Gimnazijoje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia gimnazijos vaiko gerovės komisija, kuri vadovaujasi gimnazijos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. Įsakymu Nr. V-579 (Lietuvos Respublikos švietimo ir mokslo ministro 2017 m. gegužės 2 d. įsakymo Nr. V-319 redakcija) „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ pakeitimo“.

17. Gimnazija, įgyvendindama ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

18. Gimnazija integruoja Sveikatos ir lytiškumo ugdymo bei rengimo šeimai bendrąją programą patvirtintą Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa) į biologijos, bendrosios kūno kultūros ir technologijų dorinio ugdymo dalykų ugdymo turinį, klasės vadovo, pagalbos mokiniui specialistų ir sveikatos priežiūros specialisto veiklą.

19. Gimnazija sudaro galimybes mokiniams kiekvieną dieną tarp pamokų užsiimti fiziškai aktyvia veikla gimnazijos sporto salėje.

20. Gimnazija įgyvendina gyvenimo įgūdžių ir prevencinę LIONS QUEST „Paauglystės kryžkelė“ programą skirtą 5-8 klasių mokiniams, LIONS QUEST „Raktai į sėkmę“ programą skirtą IG-IVG klasių mokiniams, Alkoholio, tabako ir kitų psichiką veikiančių medžiagų vartojimo prevencijos programą, patvirtintą Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“. Programos integruojamos į biologijos, kūno kultūros pamokas, klasių auklėtojų veiklą. Tai atsispindi mokytojų ilgalaikiuose planuose, klasės auklėtojų veiklos planuose.

21. Gimnazija, siekdama nuosekliai ugdyti mokinių kompetencijas, gimnazijos ugdymo turinyje susieja formaliąsias pamokas su neformaliosiomis praktinėmis veiklomis:

21.1. ugdomosioms edukacinėms veikloms už gimnazijos ribų, lankantis muziejų, meno galerijų, teatrų, bibliotekų, Lietuvos futbolo federacijos organizuojamose programose ir renginiuose, skiriama 32 pamokos (valandos). Kiekvienai klasei skiriama po 4 edukacines išvykas. Ši veikla atsispindi metodinių grupių planuose, mokytojų ilgalaikiuose planuose ir vykdoma mokslo metų eigoje;

21.2. kultūrinei, meninei, pažintinei, kūrybinei (toliau – pažintinė ir kultūrinė veikla), sportinei, praktinei, socialinei, prevencinei, vertybinių nuostatų ugdymo veiklai, siejamai su Gimnazijos tikslais, mokinių mokymosi poreikiais per mokslo metus skiriama 40 valandų (10 mokymosi dienų po 4 valandas). Veiklos forma – integruota projektinė veikla, renginiai, konkursai, edukacinės išvykos. Ji organizuojama nustatytu laiku ir tvirtinama gimnazijos direktoriaus įsakymu.

22. Socialinei – pilietinei veiklai skiriama 10 valandų (pamokų), nuosekliai veiklą organizuojant per mokslo metus ir ji yra privaloma. Šios veiklos metu vykdomos socialinės – pilietinės akcijos, darbas gimnazijos bibliotekoje, tvarkoma Gimnazijos ir Turgelių aplinka, bendradarbiaujant su vietine valdžia ir savivaldos institucijomis, organizuojamos socialinės – pilietinės veiklos ir pan. Tai detaliai aprašoma socialinio pedagogo veiklos plane, klasių auklėtojų veiklos planuose.

22.1. Gimnazija sudaro sąlygas mokiniui atlikti socialinę-pilietinę veiklą už Gimnazijos ribų glaudžiai bendradarbiaujant su asociacijomis, savivaldos institucijomis, nevyriausybinėmis organizacijomis;

22.2. mokinys šio pobūdžio veiklas gali atlikti savarankiškai arba grupelėmis;

22.3. socialinė – pilietinė veikla fiksuojama dienyne, veiklos įrodymai kaupiami individualiame mokinio socialinės – pilietinės veiklos aplanke. Socialinės – pilietinės veiklos darbą kuruoja klasių auklėtojai (priedas Nr.13).

**KETVIRTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

23. Gimnazijos vadovo paskirtas asmuo (direktoriaus pavaduotojas ugdymui):

23.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę;

23.2. organizuoja mokytojų bendradarbiavimą, sprendžiant mokinių mokymosi krūvio optimizavimo klausimus;

23.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi po ligos, atostogų, nerekomenduojami po šventinių dienų.

24. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis 5–8 ir I–IIG klasių mokiniams skiriamas suderinus su mokinių tėvais (globėjais, rūpintojais).

25. Mokiniui, besimokančiam pagal pagrindinio ugdymo programą, negali būti daugiau kaip 7 pamokos per dieną, 35 pamokos per savaitę. Mokinių tėvai (globėjai, rūpintojai) informuojami apie mokinio daromą pažangą jam suteikus mokymosi pagalbą. Trumpos konsultacijos neįskaitomos į mokinio mokymosi krūvį.

26. Mokinys Gimnazijos vadovo įsakymu gali būti atleidžiamas:

26.1. nuo dailės, muzikos, šokio, fizinio ugdymo, išimties atvejais – ir kitų dalykų pamokų (ar jų dalies) lankymo, jei mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas (pvz., informacinių technologijų, programavimo ir kt.).

26.2. nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas.

27. Mokinys, atleistas nuo atitinkamų menų ar sporto srities dalykų pamokų, tuo metu gali užsiimti kita veikla arba mokytis individualiai. Gimnazija užtikrina nuo pamokų atleistų mokinių saugumą ir užimtumą;

27.1. mokiniai, laikinai atleisti nuo fizinio ugdymo pamokų, privalo pamokos metu būti sporto salėje.

28. Gimnazija užtikrina, kad namų darbai:

28.1. atitiktų mokinio galias;

28.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

28.3. nebūtų užduodami atostogoms;

28.4. nebūtų skirti dėl įvairių priežasčių neįvykusių pamokų turiniui įgyvendinti.

29. Gimnazija sudaro sąlygas atlikti namų darbus gimnazijoje mokiniams, kurie dėl nepalankių socialinių, ekonominių, kultūrinių sąlygų namuose negali tinkamai atlikti namų darbų, taip pat mokiniams, kurie gimnazijoje laukia išvežimo mokykliniu autobusu į namus.

**PENKTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS ĮGYVENDINANT PAGRINDINIO UGDYMO PROGRAMĄ**

30. Gimnazija sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

31. Gimnazija skiria direktoriaus pavaduotoją ugdymui atsakingu už mokymosi pasiekimų stebėsenos koordinavimą, gerinimą ir mokymosi pagalbos organizavimą.

32. Mokinių pasiekimai gimnazijoje stebimi ir analizuojami Vaiko gerovės komisijos pagal parengtą veiklos planą, laiku identifikuojami kylantys mokymosi sunkumai. Nuolat teikiamas grįžtamasis ryšys. Kiekvieno mokinio mokymosi procesas gimnazijoje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis informuojami gimnazijos švietimo pagalbos specialistai, mokinio tėvai (globėjai,rūpintojai), kartu su jais sprendžiamos žemų mokymosi pasiekimų problemos. Aukščiausius pasiekimus demonstruojantiems mokiniams taip pat siūlomos papildomos veiklos, individualios užduotys ir pan.

33. Mokymosi pagalbos organizavimas aprėpia ne tik priimamus sprendimus, bet ir panaudotų priemonių poveikio analizę ir kompleksišką vertinimą pagal individualią mokinių pažangą ir pasiekimų dinamiką. Vaiko gerovės komisijos mokymosi pagalba suteikiama laiku ir atitinka mokinio mokymosi galias.

34. Dalyko mokytojas, klasių auklėtojas, jeigu mokiniui reikalinga pagalba, kartu su mokinio tėvais (globėjais, rūpintojais), vaiko gerovės komisija sprendžia mokinių vėlavimo į pamokas ir jų nelankymo priežastis.

35. Mokymosi pagalbos teikimo dažnumas ir intensyvumas priklauso nuo jos poreikio mokiniui. Mokiniui mokymosi pagalba suteikiama pastebėjus, kai kontrolinis darbas ar kitos užduotys įvertinamos nepatenkinamai, mokinys gauna tris iš eilės nepatenkinamus konkretaus dalyko įvertinimus, mokinio pasiekimų lygis (vieno ar kelių dalykų) žemesnis nei numatyta Pagrindinio ugdymo bendrosiose programose ir mokinys nedaro pažangos, per Nacionalinį mokinių pasiekimų patikrinimą mokinys nepasiekia patenkinamo lygmens, po ligos ar dėl kitų priežaščių praleido dalį pamokų ir pan.

36. Gimnazija derina ir veiksmingai taiko mokymosi pagalbos būdus:

36.1. grįžtamąjį ryšį per pamoką; pagal jį koreguojamas mokinio mokymasis, pritaikant tinkamas mokymo(si) užduotis, metodus ir būdus;

36.2. turmpalaikes ir ilgalaikes konsultacijas, kurių trukmę rekomenduoja mokantis mokytojas ar nustato Vaiko gerovės komisija;

36.3. pačių mokinių pagalbą kitiems mokiniams;

36.4. savanoriškos pagalbos būdus (tėvų, buvusių mokytojų irk t.), trišalių pokalbių metodiką (mokinys-tėvai-mokytojas).

37. Teikiant mokymosi pagalbą, sudaromos mokinių, kuriems reikia panašaus pobūdžio pagalbos, grupės. Mokymosi pagalba gali būti skiriama ir individualiai.

**ŠEŠTASIS SKIRSNIS**

**LAIKINŲJŲ GRUPIŲ SUDARYMAS, KLASIŲ DALIJIMAS**

38. Klasė dalijama į laikinąsias grupes, kai grupėje yra ne mažiau nei 5 mokiniai:

38.1. Gimnazijos ugdymo turiniui įgyvendinti klasė į grupes dalijama doriniam ugdymui, kai tos pačios klasės mokiniai yra pasirinkę tikybą ir etiką (5 ir 6, 7 ir 8, I G ir II G klasės).

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

39. Gimnazija, vykdydama pagrindinio ugdymo programą ir formuodama Gimnazijos ugdymo turinį, užtikrina Pagrindinio ugdymo bendrosioms programoms įgyvendinti minimalų skiriamų pamokų skaičių per savaitę.

40. Adaptacinis laikotarpis pradedantiesiems mokytis pagal pagrindinio ugdymo programos pirmąją ir antrąją dalis ir naujai atvykusiems mokiniams yra vienas mėnesis. Siekiant mokiniams padėti sėkmingai adaptuotis, į šią veiklą įtraukiami klasės vadovai, mokiniai savanoriai, gimnazijos švietimo pagalbos specialistai. Per adaptacinį laikotarpį mokinių pažanga ir pasiekimai pažymiais nevertinami.

41. Mokiniui sudaromos sąlygos pasirinkti dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14-19 metų mokiniams modelio aprašo patvirtinimo“.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

42. Gimnazijoje rūpinamasi lietuvių kalbos ugdymu per visų dalykų pamokas:

42.1. apsvarstyti ir priimti bendri kalbos ugdymo reikalavimai mokykloje (rašto darbus mokiniai įteikia rašytus ranka, informacinių technologijų pamokose naudojamasi lietuviška aplinka);

42.2. mokomosios užduotys panaudojamos sakytinei ir rašytinei kalbai ugdyti, kreipiant mokinių dėmesį į kalbos nuoseklumą, logiškumą, planingumą;

42.3. mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas;

42.4. vertinant mokinio pasiekimus teikiama grįžtamoji informacija ir apie kalbos mokėjimą, nurodomi privalumai ir taisytini bei tobulintini dalykai;

42.5. ugdoma kalbinė atsakomybė, kalbinė raiška, suvokiant tai kaip vieną iš prisistatymo viešoje erdvėje įvaizdžio elementų ir sklandžios komunikacijos pagrindą.

43. Dorinis ugdymas.

43.1.Dorinio ugdymo dalyką (tikybos ar etikos dalyką) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats. Etiką arba tikybą mokinys renkasi dvejiems mokslo metams.

44. Lietuvių kalba.

44.1. Gimnazija, formuodama ugdymo turinį:

44.1.1. siūlo mokiniams rinktis pasirenkamuosius dalykus: etninę kultūrą, antikos kultūrą, kalbos vartojimo praktiką;

44.2. mokiniams, kurie mokėsi pagal pagrindinio ugdymo programą mokykloje, kurioje įteisintas mokymas tautinės mažumos kalba, ir nori tęsti mokymąsi mokykloje lietuvių mokomąja kalba, pagal pagrindinio ugdymo programą, sudaromos sąlygos pasiekti bendrojoje programoje numatytus pasiekimus:

44.2.1. vienerius mokslo metus jiems skiriama 1 papildoma lietuvių kalbos pamoka per savaitę;

44.2.2. jei klasėje ar keliose klasėse atsirastų 5 ar daugiau tokių mokinių, jų grupei mokyti būtų skiriamos 2 papildomos pamokos.

45. Užsienio kalbos.

45.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos (anglų kalba).

45.2. Pirmosios užsienio kalbos bendroji programa 5- 6 klasėse orientuota į A2, o 7-II klasėse – į B1 kalbos mokėjimo lygį pagal Bendruosius Europos kalbų metmenis.

45.3. Užsienio kalba mokoma pagal kalbos mokėjimo lygį, kuris nustatytas naudojantis Europos kalbų aplanku. Užsienio kalbos siekiamas mokymosi lygis nurodomas dienyne.

45.4. IIG klasėje organizuojamas užsienio kalbų pasiekimų patikrinimas, naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“).

45.5. Antrosios užsienio kalbos mokoma nuo 6 klasės. Tėvai (globėjai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: lenkų, rusų ar vokiečių. Visi tėvai mokiniams 2020-2021 m. m. parinko rusų kalbą.

45.6. Antrosios užsienio kalbos bendroji programa 6 klasėje orientuota į A1, o 7–II klasėse – į A2 kalbos mokėjimo lygį pagal Bendruosius Europos kalbų metmenis.

45.7. Užsienio kalbas keisti iki vidurinio ugdymo programos pradžios galima tik tuo atveju, jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės tęsti jo pradėtos kalbos mokymosi. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

45.7.1. vienerius mokslo metus jam skiriama viena papildoma užsienio kalbos pamoka per savaitę;

45.7.2. susidarius penkių ar daugiau tokių mokinių grupei klasėje ar gimnazijoje, būtų skiriamos dvi papildomos pamokos visai mokinių grupei;

45.7.3. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja į dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoj užsienio kalbos pamokų lankyti papildomas lietuvių kalbos ar kitos kalbos pamokas kitose klasėse.

46. Matematika.

Organizuojant matematikos mokymąsi:

46.1. vadovaujamasi nacionalinių ir tarptautinių 2015 m. TIMSS (angl. Trends in International Mathematics and Science Study) mokinių pasiekimų tyrimų rezultatais ir rekomendacijomis, NMPP rezultatais (metodinių grupių veiklos planuose detalizuojamos problemos ir stiprybės, dalykų mokytojų ilgalaikiuose planuose numatomi akcentai).

46.2. naudojamos informacinės komunikacinės technologijos, skaitmeninės mokomosios priemonės.

47. Informacinės technologijos.

47.1. 7-8 klasėse skiriamos 37 dalyko valandos.

47.2. I-IIG klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Gimnazija siūlo šiuos modulius. Modulį renkasi mokinys.

48. Socialiniai mokslai.

48.1. mokymasis per socialinių mokslų pamokas grindžiamas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas.

48.2. siekiant gerinti gimtojo krašto ir Lietuvos valstybės pažinimą, atsižvelgiant į esamas galimybes istorijos ir geografijos mokymas organizuojamas netradicinėse, kitose aplinkose (saugomų teritorijų lankytojų centruose, muziejuose ir pan.).

48.3 laisvės kovų istorijai mokyti skirti ne mažiau kaip 18 pamokų, integruojant temas į istorijos, lietuvių kalbos ir pilietiškumo pagrindų pamokas.

49. Gamtos mokslai.

Organizuojant gamtos mokslų dalykų mokymą:

49.1. vadovaujamasi nacionalinių ir tarptautinių tyrimų TIMSS ir PISA (angl. Programme for International Student Assessment) mokinių pasiekimų rezultatais ir rekomendacijomis bei NMPP rezultatais (metodinių grupių veiklos planuose detalizuojamos problemos ir stiprybės, dalykų mokytojų ilgalaikiuose planuose numatomi akcentai);

49.2. mokymasis per gamtos mokslų pamokas grindžiamas tiriamojo pobūdžio metodais, dialogais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas;

49.3. gerinami mokinių eksperimentiniai ir praktiniai įgūdžiai, tam skiriant ne mažiau kaip trečdalis dalykui skirtų pamokų per mokslo metus. Gimnazijoje mokymosi aplinka pritaikyta eksperimentiniams ir praktiniams įgūdžiams ugdyti.

50. Menai.

50.1. meninio ugdymo srities dalykus sudaro privalomieji dailės, muzikos ir pasirenkamieji teatro, šokio arba šiuolaikinių menų dalykai.

51. Technologijos.

51.1. mokiniai, besimokantys pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų;

51.2. mokiniams, pradedantiems mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso;

51.3. baigę integruoto technologijų kurso programą, pagal savo interesus ir polinkius mokiniai renkasi vieną iš privalomų technologijų programų (mitybos, tekstilės, konstrukcinių medžiagų, elektronikos, gaminių dizaino ir technologijų). Mokiniai gali keisti pasirinktą technologijų programą po I trimestro.

52. Fizinis ugdymas.

52.1. mokiniui, kuris 2020–2021 mokslo metais mokosi 5, 6 ar 7 klasėje, gimnazija organizuoja privalomas 3 fizinio ugdymo pamokos per savaitę, per mokslo metus – 111 pamokų;

52.2 fiziniam ugdymui skiriant 2 valandas per savaitę (7-10 klasėse), sudaromos sąlygos visiems mokiniams papildomai rinktis jų pomėgius atitinkantį aktyvų judėjimą per neformaliojo švietimo veiklą mokykloje ar kitoje neformaliojo vaikų švietimo įstaigoje. Gimnazija tvarko mokinių apskaitą;

52.3. organizuojant fizinio ugdymo pamokas patalpose atsižvelgiama į Higienos normos reikalavimus;

52.4. specialiosios medicininės fizinio pajėgumo grupės mokiniams sudaromos fizinio aktyvumo rinkimosi galimybės. Mokiniams sudaromos galimybės rinktis vieną iš siūlomų fizinio aktyvumo formų:

52.4.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

52.4.2. tėvų (globėjų, rūpintojų) pageidavimu mokiniai gali lankyti sveikatos grupes ne gimnazijoje;

52.5. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

52.6. Gimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

53. Žmogaus sauga. Žmogaus saugos ugdymas organizuojamas vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Žmogaus sauga kaip atskiras dalykas dėstomas 5, 7 ir 10 klasėje.

54. Sveikatos ugdymas. Gimnazija, organizuodama sveikatos ugdymą, vadovaujasi Sveikatos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290. Programa įgyvendinama integruojant ją į dalykų programų turinį (žmogaus ir gamtos, biologijos, etikos, kūno kultūros ir kt.) ir neformalųjį švietimą, sveikatos priežiūros specialistės, klasių auklėtojų veiklas, mokyklos renginius (visų gimnazijoje integruojamųjų pamokų apskaitai užtikrinti el. dienyne nurodoma: integruojama tema dalykui skirtame apskaitos puslapyje, jei integruojamoji programa integruojama į dalyko turinį; jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne mokytojai įrašo tų dalykų apskaitai skirtuose puslapiuose.)

55. Ugdymas karjerai. Gimnazija, organizuodama ugdymą karjerai, vadovaujasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314. Ugdymas karjerai integruojamas į visų dalykų pamokas ir klasės auklėtojo veiklą (tai atsispindi mokytojų ilgalaikiuose planuose ir klasės aukėtojų veiklos planuose), mokyklos psichologo, sveikatos priežiūros specialisto veiklą, vykdoma dalyvaujant susitikimų su įvairių profesijų ir aukštojo bei profesinio mokymo įstaigų atstovais, profesinio veiklinimo išvykų metu;

56. Etninės kultūros ugdymas. Gimnazija, organizuodama etninės kultūros ugdymą, vadovaujasi Pagrindinio ugdymo etninės kultūros bendrąja programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651. Integruojama į gamta ir žmogus, biologijos, dorinio ugdymo, pilietinio ugdymo, geografijos, lietuvių ir užsienio kalbų, istorijos, menų ir technologijų pamokas bei klasės auklėtojo veiklą. Tai atsispindi mokytojų ilgalaikiuose planuose ir klasės auklėtojų veiklos planuose;

57. Prevencinių programų įgyvendinimas. Gimnazija įgyvendina LIONS QUEST „Paauglystės kryžkelės“prevencinę programą, Alkoholio, tabako ir kitų psichiką veikiančių medžiagų vartojimo prevencijos programą, patvirtintą Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“. Programos integruojamos į biologijos, kūno kultūros pamokas, klasių auklėtojų veiklą. Tai atsispindi mokytojų ilgalaikiuose planuose, klasės auklėtojų veiklos planuose.

58. Pagrindinio ugdymo programai įgyvendinti pamokų skaičius (ir valandos) per vienerius metus grupine mokymosi forma kasdieniu ar nuotoliniu mokymo proceso organizavimo būdais konkrečioje klasėje:

|  |  |  |  |  |  |  |
| --- | --- | --- | --- | --- | --- | --- |
| Klasė  Dalykai | **5** | **6** | **7** | **8** | **IG** | **IIG** |
| **Dorinis ugdymas** |  |  |  |  |  |  |
| Dorinis ugdymas (tikyba arba etika) | 1 (37) | 1 (37) | 1 (37) | 1 (37) | 1 (37) | 1 (37) |
| **Kalbos** |  |  |  |  |  |  |
| Lietuvių kalba ir literatūra | 5 (185) | 5 (185) | 5 (185) | 5 (185) | 4 (148) | 5 (185) |
| Užsienio kalba (1-oji) (anglų kalba) | 3 (111) | 3 (111) | 3 (111) | 3 (111) | 3 (111) | 3 (111) |
| Užsienio kalba (2- oji) (rusų kalba) | 0 | 2 (74) | 2 (74) | 2 (74) | 2 (74) | 2 (74) |
| **Matematika ir informacinės technologijos** |  |  |  |  |  |  |
| Matematika | 4 (148) | 4 (148) | 4 (148) | 4 (148) | 3 (111) | 4 (148) |
| Informacinės technologijos | 1 (37) | 1 (37) | 0 | 1 (37) | 1 (37) | 1 (37) |
| **Gamtamokslinis ugdymas** |  |  |  |  |  |  |
| Gamta ir žmogus | 2 (74) | 2 (74) |  |  |  |  |
| Biologija | - |  | 2 (74) | 1 (37) | 2 (74) | 1 (37) |
| Chemija | - | - | - | 2 (74) | 2 (74) | 2 (74) |
| Fizika | - | - | 1 (37) | 2 (74) | 2 (74) | 2 (74) |
| **Socialinis ugdymas** |  |  |  |  |  |  |
| Istorija | 2 (74) | 2 (74) | 2 (74) | 2 (74) | 2 (74) | 2 (74) |
| Pilietiškumo pagrindai | - | - | - | - | 1 (37) | 1 (37) |
| Socialinė-pilietinė veikla\* | 10\* | 10\* | 10\* | 10\* | 10\* | 10\* |
| Geografija | 0 | 2 (74) | 2 (74) | 2 (74) | 2 (74) | 1 (37) |
| Ekonomika ir verslumas | - | - | - | - | 1 (37) | 0 |
| **Meninis ugdymas** |  |  |  |  |  |  |
| Dailė | 1 (37) | 1 (37) | 1 (37) | 1 (37) | 1 (37) | 1 (37) |
| Muzika | 1 (37) | 1 (37) | 1 (37) | 1 (37) | 1 (37) | 1 (37) |
| **Technologijos, fizinis ugdymas, žmogaus sauga** |  |  |  |  |  |  |
| Technologijos | 2 (74) | 2 (74) | 2 (74) | 1 (37) | 1 (37) | 1,5 |
| Fizinis ugdymas | 3 (111) | 3 (111) | 3 (111) | 2 (74) | 2 (74) | 2 (74) |
| Žmogaus sauga | 1 (37) | 0 | 1 (37) | 0 |  | 0,5 (18,5) |
| Pamokų skaičius mokiniui per sav. | 26 | 29 | 30 | 30 | 31 | 31 |
| **Pasirenkamieji dalykai / Dalykų moduliai** |  |  |  | 3 | 2 | 3 |
| Savu lietuvišku žodžiu žaidžiu |  |  |  | 1 |  |  |
| Mąstyk, spręsk, tobulėk |  |  |  | 1 | 1 |  |
| Bendravimas rašytine kalba: skaitymo ir rašymo gebėjimų tobulinimas |  |  |  |  |  | 1 |
| Funkcijos |  |  |  |  |  | 1 |
| Socialiniai mokslai |  |  |  | 1 |  |  |
| Užsienio (anglų) kalba |  |  |  |  | 1 | 1 |
| Pamokos, skirtos mokinio ugdymo poreikiams tenkinti, mokymosi pagalbai teikti, skaičius per savaitę | 12 | | | | 14 | |
| **Neformalusis švietimas (valandų skaičius per savaitę)** | 2 (74) | 2 (74) | 1 (37) | 1 (37) | 3 (111) | 2 (74) |

Pastabos:

\* valandų (pamokų ) skaičius per metus;

59. Lentelėse pateikiamas dalyko bendrosioms programoms įgyvendinti minimalus pamokų skaičius ir minimalus privalomų pamokų skaičius mokiniui per savaitę. Mokinys pagal poreikius gali pasirinkti pageidaujamus mokytis pasirenkamuosius dalykus, dalykų modulius. Maksimalus pamokų skaičius mokiniui nėra didesnis nei nurodytas Higienos normoje.

60. Mokinio pasirinktiems dalykams, dalykų moduliams mokytis naudojamos pamokos, skirtos mokinio ugdymo poreikiams tenkinti ir mokymo pasiekimams gerinti.

**IV SKYRIUS**

**VIDURINIO UGDYMO PROGRAMOS VYKDYMAS**

61. Vidurinio ugdymo programa įgyvendinama vadovaujantis Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, atsižvelgiama į Mokymosi krypčių pasirinkimo galimybių didinimo 14–19 metų mokiniams modelio aprašą.

62. Vidurinio ugdymo programos trukmė – dveji mokslo metai. Vidurinio ugdymo programos turinį sudaro:

62.1. privaloma dalis: privalomi mokytis dalykai ir privalomai pasirenkami dalykai ir (ar) moduliai.

62.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

63. Gimnazija turi patvirtintą mokinio individualaus plano struktūrą ir keitimo tvarkos aprašą. (Priedas Nr.14)

64. Gimnazija mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad jis pagilintų ir praplėstų pasirinktų sričių žinias, gebėjimus bei kompetencijas, pasirengtų laikyti brandos egzaminus ir tęstų mokymąsi toliau.

65. Gimnazija, atsižvelgdama į mokinių pasirinkimus ir jų individualius ugdymo planus, modeliuoja jiems kokybišką vidurinio ugdymo programos įgyvendinimą.

66. Gimnazija, formuodama ir įgyvendindama mokyklos ugdymo turinį pagal Vidurinio ugdymo bendrąsias programas:

66.1. iki 10 procentų dalykui skirtų pamokų organizuoja ne pamokų forma;

66.2. intensyvina dalykų mokymą (Gimnazija intensyvina dorinio ugdymo dalyko mokymą vidurinio ugdymo programoje. Dvejų metų programa įgyvendinama III gimnazinėje klasėje);

66.3. integruoja dalykų turinį, diferencijuoja ugdymą;

66.4. siūlo mokiniams rinktis jų polinkius ir interesus atitinkančius pasirenkamuosius dalykus, dalykų modulius, kurių turinys siejamas su šalies saugumu ir gynyba (visų modulių pasiūla, žr. priedą Nr. 15).

66.5. gimnazija užtikrina, kad minimalus privalomų, privalomai ir laisvai pasirenkamų dalykų skaičius mokinio individualiame plane būtų ne mažesnis nei 8, o minimalus pamokų skaičius per savaitę – 28. Didinant pamokų skaičių per savaitę gimnazija laikosi Higienos normoje numatyto pamokų skaičiaus per dieną.

67. Gimnazija sudaro sąlygas mokiniams siekti asmeninės ir pilietinės brandos ir ugdyti gyvenime būtinas bendrąsias kompetencijas ir gebėjimus:

67.1. savanoriškai užsiimti socialine ar kita visuomenei naudinga veikla;

67.2. susipažinti su profesinės veiklos įvairove ir rinkimosi galimybėmis, planuoti savo tolesnį mokymąsi ir darbinę veiklą (t. y. karjerą);

67.3. rengti ir įgyvendinti projektus, brandos darbus;

67.4. formuoti savo pasiekimų aplankus, kuriuose kaupiami mokinių pažangos ir pasiekimų įrodymai, taip pat ir elektroninius, orientuotus į tolesnio gyvenimo kelio pasirinkimą.

68. Specialiosios medicininės fizinio pajėgumo grupės mokinių fizinio ugdymo ugdymas organizuojamas vadovaujantis Bendraisiais ugdymo planais.

69. Gimnazija, organizuodama sveikatos ugdymą, vadovaujasi Sveikatos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290. Žmogaus saugos dalykas gimnazijos III – IV klasėse integruojamas į gamtos mokslų ugdymo turinį. Tai atsispindi mokytojų ilgalaikiuose planuose;

70. Gimnazija, organizuodama ugdymą karjerai, vadovaujasi Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. Įsakymu Nr. V-72 „Dėl Ugdymo karjerai programos patvirtinimo“. Integruojama į visų dalykų pamokas bei klasės auklėtojo veiklą (tai atsispindi mokytojų ilgalaikiuose planuose ir klasės auklėtojų veiklos planuose), mokyklos psichologo, sveikatos priežiūros specialisto veiklą, vykdoma dalyvaujant susitikimų su įvairių profesijų ir aukštojo bei profesinio mokymo įstaigų atstovais

71. Etninės kultūros ugdymas organizuojamas vadovaujantis Vidurinio ugdymo etninės kultūros bendrąja programa, patvirtinta Lietuvos Respublikos švietimo ir mokslo ministro 2012 m. balandžio 12 d. Įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“. Integruojama į biologijos, dorinio ugdymo, lietuvių ir užsienio kalbų, istorijos bei klasės auklėtojo veiklą. Tai atsispindi mokytojų ilgalaikiuose planuose ir klasės auklėtojų veiklos planuose;

72. Vidurinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamų pamokų skaičius.

2020-2021 m. m. – IIIG klasė

|  |  |  |  |  |
| --- | --- | --- | --- | --- |
| DALYKAI | Kursas | IIIG klasė  2020 – 2021 m.m. | IVG klasė  2021-2022 m.m. | Pamokų skaičius dvejiems metams |
| Dorinis ugdymas |  |  |  |  |
| Tikyba |  | 2 | 0 | 2 |
| Etika |  | 2 | 0 | 2 |
| Kalbos |  |  |  |  |
| Lietuvių kalba ir literatūra | A | 5 | 5 | 10 |
| Užsienio kalbos |  |  |  |  |
| Užsienio kalba (anglų) | B2 | 3 | 3 | 6 |
| Užsienio kalba (rusų) | B2 | 3 | 3 | 6 |
| Socialinis ugdymas |  |  |  |  |
| Istorija | A | 3 | 3 | 6 |
| Geografija | B | 2 | 2 | 4 |
| Matematika | A | 4 | 5 | 9 |
| Informacinės technologijos |  |  |  |  |
| Gamtamokslinis ugdymas |  |  |  |  |
| Biologija | B | 2 | 2 | 4 |
| Chemija | A | 3 | 3 | 6 |
| Fizika | A/B | 3/2 | 3/2 | 6/4 |
| Menai ir technologijos |  |  |  |  |
| Dailė | B | 2 | 2 | 4 |
| Muzika | B | 2 | 2 | 4 |
| Technologijos | B | 2 | 2 | 4 |
| Fizinis ugdymas |  |  |  |  |
| Fizinis ugdymas | B | 2 | 2 | 4 |
| Žmogaus sauga\*\* | B | 0,5\*\* |  | 0,5\*\* |
| Brandos darbas |  |  | 0,5 |  |
| Pasirenkamieji dalykai/dalykų moduliai |  |  |  |  |
| Rusų kalbos rašybos įtvirtinimas |  | 1 | 1 | 2 |
| Anglų kalbos klausymo, skaitymo ir kalbos suvokimo įgūdžių lavinimas. |  | 1 | 1 | 2 |
| Rašykime be klaidų |  | 1 |  | 1 |
| Lietuvių kalbos rašyba ir skyryba |  |  | 1 | 1 |
| Įrodymo metodai. Sekos |  | 1 | 1 | 2 |
| Iš viso vienos klasės komplektui |  | 41 | 40 | 81 |

Pastabos:

\*\* integruojama į ugdymo turinį.

2019-2021 m. m. – IVG klasė

|  |  |  |  |  |
| --- | --- | --- | --- | --- |
| DALYKAI | Kursas | IIIG klasė  2019-2020 m. m. | IVG klasė 2020-2021 m. m. | Pamokų skaičius dvejiems metams |
| Dorinis ugdymas |  |  |  |  |
| Tikyba |  | 2 | 0 | 2 |
| Etika |  |  |  |  |
| Kalbos |  |  |  |  |
| Lietuvių kalba ir literatūra | A | 5 | 5 | 10 |
| Užsienio kalbos |  |  |  |  |
| Užsienio kalba (anglų) | B2 | 3 | 3 | 6 |
| Užsienio kalba (rusų) | B2 | 3 | 3 | 6 |
| Socialinis ugdymas |  |  |  |  |
| Istorija | A | 3 | 3 | 6 |
| Matematika | A | 4 | 5 | 9 |
| Informacinės technologijos | B | 1 | 1 | 2 |
| Gamtamokslinis ugdymas |  |  |  |  |
| Biologija | A | 3 | 3 | 6 |
| Fizika | A |  |  |  |
| Chemija | A |  |  |  |
| Meninis ugdymas ir technologijos |  |  |  |  |
| Dailė | A | 3 | 3 | 6 |
| Technologijos | B | 3 | 3 | 6 |
| Fizinis ugdymas |  |  |  |  |
| Fizinis ugdymas | B | 2 | 2 | 4 |
| Žmogaus sauga\*\* | B | 0,5\*\* |  | 0,5\*\* |
| Brandos darbas |  |  | 0,5 |  |
| Pasirenkamieji dalykai/ dalykų moduliai |  |  |  |  |
| Rusų kalbos rašybos įtvirtinimas |  | 1 | 1 | 2 |
| Rašykime be klaidų |  | 1 | 1 | 2 |
| Įrodymo metodai. Sekos |  | 1 | 1 | 2 |
| Anglų kalbos klausymo, skaitymo ir kalbos suvokimo įgūdžių lavinimas. |  | 1 | 1 | 2 |
| Istorijos raida istoriniuose šaltiniuose |  | 1 | 1 | 2 |
| Šalies saugumas ir gynyba |  | 1 |  | 1 |
| Iš viso vienos klasės komplektui |  | 37 | 35 | 72 |

Pastabos:

\*\* integruojama į ugdymo turinį.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO**

**ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

73. Gimnazija sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą bei būtiną švietimo pagalbą. Kiekvienam specialiųjų poreikių mokiniui sudaromas individualus ugdymo planas, vadovaujantis Bendrųjų ugdymo planų 98-100 punktais.

74. Gimnazijos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, gimnazija kiekvienam mokiniui sudaro individualų pagalbos planą, kuris gali būti individualaus ugdymo plano sudėtinė dalis, paskiria gimnazijos socialinį pedagogą pagalbos plano įgyvendinimą koordinuojančiu asmeniu. Socialinis pedagogas kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.“

75. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

76. Gimnazija sudaromame gimnazijos ugdymo plane, atsižvelgusi į mokinio, turinčio specialiųjų ugdymosi poreikių, mokymosi formą ir bendradarbiaudama su mokiniu ir (ar) jo tėvais (globėjais, rūpintojais), švietimo pagalbos specialistais:

76.1. išlaiko mokiniui minimalų pamokų skaičių pagrindinio ir vidurinio ugdymo programoms įgyvendinti;

76.2. vadovaujasi pagrindinio ar vidurinio ugdymo dalykų programoms įgyvendinti skiriamų savaitinių pamokų skaičiumi;

76.3. per mokslo metus koreguoja specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus atsižvelgusi į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

76.4. užtikrina ugdymo nuoseklumą, tęstinumą.

77. Gimnazijoje mokosi 5 specialiųjų poreikių mokiniai, pagal pritaikytą programą. Visus dalykus tėvų (globėjų, rūpintojų) prašymu šie mokiniai mokosi kartu su klase.

78. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, pedagoginės psichologinės tarnybos išvadas, specialiojo pedagogo ir kitų Vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS**

79. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis.

80. Mokinio, kuris mokosi pagal bendrojo ugdymo dalykų pritaikomą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, gimnazijoje susitarta, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais. Vaiko gerovės komisija užtikrina stebėseną, veikla detalizuojama veiklos plane.

**TREČIASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

81. Specialioji pedagoginė pagalba teikiama:

81.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

81.2. ugdymo proceso metu ir pasibaigus ugdymo procesui;

81.3. specialiųjų pratybų forma: individualios, pogrupinės (2–4 mokiniai), grupinės (5–8 mokiniai).

81.4. Gimnazijoje nėra reikiamos specializacijos specialiųjų pedagogų (tiflopedagogo, surdopedagogo), todėl mokiniui, kuriam rekomenduota papildoma specialioji pedagoginė pagalba, skiriama papildoma dalyko mokytojo pagalba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Turgelių „Aistuvos“ gimnazijos tarybos Švietimo, mokslo ir sporto ministerijos

2020-08-17 d. posėdžio 2020 m.

protokoliniu nutarimu Nr. V2-7 raštu Nr.